Лопуд

мини|264x264пкс|Местоположба на Лопуд во Јадранско Море
**Лопуд** е еден од Елафитските Острови во Јадранско Море, кој ѝ припаѓа на Хрватска.

## Географија
Островот Лопуд ѝ припаѓа на јужно-далматинската група на острови и се наоѓа на околу 5 наутички милји (9 километри) северозападно од дубровничкото пристаниште Груж. Источно од Лопуд се наоѓа островот Колочеп, а на запад од островот Шипан. На западната страна на островот се наоѓа истоименото место.

Површината на островот е 4,63 км2. Највисоката точка на островот е врвот Полачица, со надморска височина од 216 метри. Должината на Лопуд е 4,6 км, а вкупната должина на крајбрежјето е 13,2 километри.

## Историја
Островот Лопуд, според некои археолошки наоди, бил населен пред илјадници години. На островот се наоѓаат бројни остатоци од старогрчки, римски и словенски градби. На местото на денешната кула Шпањола биле пронајдени делови од керамика од илирскиот период. До денес на островот се задржани и топоними со грчко потекло, како на пример Велики и Мали Скупио – од грчкиот збор *скополес* што значи остров, Иго, Игало – од грчкиот збор *аигиалос*, што значи крајбрежје или плажа. Дури и името на островот Лопуд доаѓа од романизираниот назив Лафодиа. Од римскиот период останати се фрагменти на релјефно обработениот камен на предроманичките цркви. Остатоци од старохрватската култура од IX и X век се предроманичките капели: Света Марија, Св. Илија, Св. Јован Крстител, Св. Петар и Св. Никола. Дубровничките историчари тврдат дека на островот Лопуд постоела хрватска населба уште во IX век.
лево|мини|265x265px|Манастир на Лопуд|алт=
Од 1457 година, Лопуд станал еден од регионалните центри на Дубровничката република. Во тоа време на островот живееле повеќе од 1.000 жители, а напредокот на Дубровничката република значел и напредок на островот. Бродосопствениците од Лопуд имале сопствена флота од 80 бродови и свое бродоградилиште. Во тој период на островот постоеле 19 млинови, имало 700 овци, а била обработувана земја која денес е необработена и напуштена.

Локалниот парк е поранешна градина на вилата која потекнува од XIX век. Во градината растат повеќе видови на растенија кои биле собирани од целиот свет, како на пример евкалиптуси, бамбуси и разни видови на кактуси.

На Лопуд постојат 24 цркви, како и фрањевски и доминикански манастири. На видиковецот Белведере се наоѓа црквата Св. Јован, која била изградена најверојатно во 9-ти или 10 век, во типичен стил на старохрватска архитектура. Таа е еднобродна капела, со полукружен свод и мала купола која се издигнува над средишниот дел од кровот. Во ѕидовите од внатрешната страна се изѕидани 19 мазни глинени садови, кои веројатно имале цел да ја подобрат акустиката. Се смета дека во 14 век капелата била проширена во црква со готски и ренесансни мотиви, како што се розетите на фасадата и капителите на порталот. Веднаш до црквата, во 1697 година, бил надограден манастирот за калуѓерки, а во 1811 година било изградено гробиште. Сѐ до 15 век оваа црква била матична црква на островот Лопуд, а денес богослужение се одржува само на празникот на Св. Иван на 24. јуни.

На највисоката точка на островот се наоѓа тврдината Сутврач која потекнува од 1563 година. Од неа има прекрасен поглед на целиот остров, се гледаат и другите Елафитски Острови, копнениот дел од дубровничкото крајбрежје и Срѓ. На островот има 1,6 километри долга патека, од која на спротивната страна се гледа другиот брег кој е стрмен и непристапен.

## Вегетација
На островот, како и на другите Елафитски Острови, има бујна шума, во која доминира алепскиот (*Pinus halepensis*), приморскиот бор (*Pinus pinaster*), питомиот бор (*Pinus pinea*) и средоземна макија. На островот има палми, маслинови и ловорови дрва.

## Стопанство
Стопанските гранки на островот се туризам, угостителство, риболов, земјоделство и лозарство. Лопуд е најразвиениот остров од Елафитскиот архипелаг, посебно во доменот на туризмот. Постојат неколку хотели, а најпознат е луксузниот хотел Лафодиа. Има и бројни кафулиња и ресторани.

На југоисточната страна на островот се наоѓа убавиот залив Шуњ, со песочна плажа која е една од најубавите на Јадранското Море.

На островот се наоѓа основното училиште Иво Куљеван, кое го изградил самиот тој.

## Население
Според попис на населението од 2001 година, на островот живеат 270 жители, претежно стари лица, со католичка вероисповед.
 
Colors=
 id:lightgrey value:gray(0.9)
 id:darkgrey  value:gray(0.7)
 id:sfondo value:rgb(1,1,1)
 id:barra value:rgb(0.6,0.7,0.8)

ImageSize  = width:485 height:373
PlotArea   = left:50 bottom:50 top:30 right:30
DateFormat = x.y
Period     = from:0 till:500
TimeAxis   = orientation:vertical
AlignBars  = justify
ScaleMajor = gridcolor:darkgrey increment:100 start:0
ScaleMinor = gridcolor:lightgrey increment:50 start:0
BackgroundColors = canvas:sfondo

BarData=
 bar:1857 text:1857.
 bar:1869 text:1869.
 bar:1880 text:1880.
 bar:1890 text:1890.
 bar:1900 text:1900.
 bar:1910 text:1910.
 bar:1921 text:1921.
 bar:1931 text:1931.
 bar:1948 text:1948.
 bar:1953 text:1953.
 bar:1961 text:1961.
 bar:1971 text:1971.
 bar:1981 text:1981.
 bar:1991 text:1991.
 bar:2001 text:2001.

PlotData=
 color:barra width:20 align:left

 bar:1857 from:0 till: 494
 bar:1869 from:0 till: 444
 bar:1880 from:0 till: 464
 bar:1890 from:0 till: 358
 bar:1900 from:0 till: 358
 bar:1910 from:0 till: 342
 bar:1921 from:0 till: 341
 bar:1931 from:0 till: 410
 bar:1948 from:0 till: 387
 bar:1953 from:0 till: 422
 bar:1961 from:0 till: 416
 bar:1971 from:0 till: 399
 bar:1981 from:0 till: 377
 bar:1991 from:0 till: 348
 bar:2001 from:0 till: 270

PlotData=

 bar:1857 at: 494 fontsize:S text: 494 shift:(-10,5)
 bar:1869 at: 444 fontsize:S text: 444 shift:(-10,5)
 bar:1880 at: 464 fontsize:S text: 464 shift:(-10,5)
 bar:1890 at: 358 fontsize:S text: 358 shift:(-10,5)
 bar:1900 at: 358 fontsize:S text: 358 shift:(-10,5)
 bar:1910 at: 342 fontsize:S text: 342 shift:(-10,5)
 bar:1921 at: 341 fontsize:S text: 341 shift:(-10,5)
 bar:1931 at: 410 fontsize:S text: 410 shift:(-10,5)
 bar:1948 at: 387 fontsize:S text: 387 shift:(-10,5)
 bar:1953 at: 422 fontsize:S text: 422 shift:(-10,5)
 bar:1961 at: 416 fontsize:S text: 416 shift:(-10,5)
 bar:1971 at: 399 fontsize:S text: 399 shift:(-10,5)
 bar:1981 at: 377 fontsize:S text: 377 shift:(-10,5)
 bar:1991 at: 348 fontsize:S text: 348 shift:(-10,5)
 bar:2001 at: 270 fontsize:S text: 270 shift:(-10,5)

TextData=
 fontsize:S pos:(20,20)
 text:Izvor - Državni zavod za statistiku


## Познати личности

*Урбан Талија, хрватски свештеник и писател 
*Пашко Антун Казали, хрватски писател
*Марија Кон, хрватска театарска, телевизиска и филмска глумица

## Галерија

Податотека:Crkva sv. Ivana.JPG|Црквата Св. Јован
Податотека:Na Lopudu građevina.JPG|Запуштен објект
Податотека:Crkvica na Lopudu.JPG|Црквата Св. Никола Грчки
Податотека:Sutvrač.JPG|Шпанска тврдина Сутврач
Податотека:Šume Lopuda.JPG|Шумите на Лопуд гледани од Сутврач
Податотека:Unutrašnjost Sutvrača.JPG|Внатрешноста на тврдината Сутврач
Податотека:Crkva Gospe od Šunja.JPG|Црквата Богородица од Шуњ
Податотека:Na lopudskom grobu.JPG|Гробен релјеф
Податотека:Lopud otok.JPG|Пејзаж на Лопуд
Податотека:On Lopud Island.JPG|Над плажата Шуњ
Податотека:Krajobraz Jelenskog otoka Lopuda.JPG|Поглед од пешачката патека
Податотека:Lopud Island other side.JPG|Другата страна на островот
Податотека:Lopudski vidikovac.JPG|Видиковец на почетокот од пешачката стаза долга 1,6 километри
Податотека:Na Lopudu kuća.JPG|Една од куќите во населбата
Податотека:Church on Lopud Island.JPG|Црква во населбата на островот
Податотека:Church on Lopud.JPG|Предна страна на црквата
Податотека:Lopudski hotel Grand.JPG|Поранешниот Гранд хотел
Податотека:Lopudski park.JPG|Парк на Лопуд
Податотека:Lopud Island coast.JPG|Брегот на населбата


## Наводи


## Надворешни врски

* Островот Лопуд - Пељар
* Историја на Лопуд

Категорија:Острови во Јадранското Море
Категорија:Острови во Хрватска